मुद्रण के क्षेत्र में कागज और पैकेजिंग सबसे महत्वपूर्ण क्षेत्र है मुद्रण तथा पैकेजिंग आज मैन्युफैक्चरिंग उद्योग की जरूरत बन गई है। यह करीब 80 हजार करोड़ रुपए का बाजार बन चुका है। यह उद्योग बीते सालों में करीब 20 प्रतिशत की रफ्तार से बढ़ रहा है। भविष्य में इसके 28 से 30 प्रतिशत तक रहने का अनुमान है। विशेषज्ञों के अनुसार, इस साल के अंत तक भारतीय पैकेजिंग उद्योग लगभग 50 अरब डॉलर का हो जाने की उम्मीद है। साथ ही इस उद्योग का ग्लोबल मार्केट 700 अरब डॉलर तक पहुँच जाएगा। कई संस्थान पैकेजिंग टेक्नॉलॉजी में बीटेक व पीजी डिप्लोमा प्रोग्राम ऑफर कर रहे हैं। साइंस, इंजीनियरिंग और प्रिंटिंग पृष्ठभूमि के लोग ये कोर्स कर सकते हैं। कंपनी ऐसे लोगों को ‘ऑन द जॉब ट्रेनिंग” भी देती हैं। पैकेजिंग इंडस्ट्री का कार्य क्षेत्र प्रोडक्शन, कवर डिजाइनिंग, मार्केटिंग, सेल्स और डिस्ट्रीब्यूशन से जुड़ा हुआ है। मुद्रण विशेषज्ञ इस क्षेत्र में बेहतर कर सकते हैं। इस क्षेत्र में करियर की भी अनंत संभावनाए हैं।